
SERVICIUL ENERGETIC

BIROUL REABILITARE TERMICĂ CLĂDIRI

Bv. C.D.Loga nr.1

Nr. SC2010-17316/20.07.2010

REFERAT

 privind suplimentarea plăţii de la bugetul local, cu suma de 1389,93 mii lei, necesară finalizării          


lucrărilor de intervenţie la opt obiective de investiţii

Primăria Municipiului Timişoara prin Biroul Reabilitare Termică Clădiri, sprijină realizarea obiectivelor asumate de Guvernul României în domeniul energetic, de reducere a consumului de energie pentru încălzirea blocurilor, diminuarea efectelor climatice prin reducerea emisiilor de gaze cu efecte de seră, creşterea independenţei energetice prin reducerea consumului de combustibil utilizat la prepararea agentului termic pentru încălzire, precum şi ameliorarea aspectului urbanistic al oraşului.


Având în vedere adresa M.D.R.L. nr.51511/07.08.2009, municipiului Timişoara, i-au fost alocate credite de angajament în cuantum de 13.701,60 mii lei iar prin Ordinul nr.1032/16.02.2010 al Ministerului Dezvoltării Regionale şi Turismului, suma alocată municipiului Timişoara, a fost de 7.500, 00 mii lei, nefiind astfel asigurată integral sursa de finanţare din alocaţii de la bugetul de stat.


În conformitate cu art. nr.18 din O.U.G. nr.18/04.03.2009 privind creşterea performanţei energetice a blocurilor de locuinţe, autorităţile administraţiei publice locale pot hotărî preluarea cheltuielilor aferente lucrărilor de intervenţie, corespunzătoare cotei de 50% ce revine Ministerului Dezvoltării Regionale şi Turismului, în limita fondurilor aprobate anual cu această destinaţie în bugetele locale, pentru blocurile de locuinţe neincluse în programul naţional.


Având în vedere că lucrările de execuţie la opt obiective de investiţii sunt finalizate sau în curs de finalizare precum şi faptul că sursa de finanţare de la bugetul de stat, în cuantum de 50% din execuţie, nu a fost asigurată, vă solicităm plata din bugetul local, prin transferul sumei de 1.389,93 mii lei la Capitolul 70.02.03.01 Dezvoltarea sistemului de locuinţe, pct. A – Lucrări în continuare, din care:

· 1353,37 mii lei reprezintă 50% valoare contracte;

· 36,56 mii lei - urmare a modificării T.V.A. de la 19% la 24%, pentru lucrările nedecontate

la următoarele obiective de investiţii, care nu au fost incluse în Programul naţional multianual privind creşterea performanţei energetice la blocurile de locuinţe cu finanţare în 2010.

	Nr.crt.
	Adresă imobil
	Nr. Contract/ data semnării
	50% Contract
	 Diferenţă TVA
	TOTAL

	1
	Constantin Stere, nr.18
	190/14.10.2009
	252,32
	0,00
	252,32

	2
	M.Averescu, nr.35
	234/03.11.2009
	127,10
	5,68
	132,78

	3
	Orion, nr.2
	239/03.11.2009
	153,93
	12,94
	166,87

	4
	Aron Cotrus, nr.2
	224/30.10.2009
	266,75
	4,69
	271,44

	5
	Grofsoreanu, nr.14B
	210/21.10.2009
	106,27
	6,40
	112,67

	6
	Grofsoreanu, nr.14A
	211/21.10.2009
	114,34
	6,85
	121,19

	7
	Virgil Birou, nr.3
	173/06.10.2009
	128,39
	0,00
	128,39

	8
	Burebista, nr.3
	186/14.10.2009
	204,27
	0,00
	204,27

	TOTAL
	
	1.353,37
	36,56
	1.389,93
	



Suma solicitată suplimentar, de la bugetul local, necesară finalizării lucrărilor de intervenţie, în cuantum de 1.389,93 mii lei, va fi transferată de la Capitolul 81.02. Energie termică, pct. C – Studii şi proiecte, poz. DALI+PT Reabilitare termică clădiri-proiectare obiective Municipiul Timişoara la Capitolul 70.02.03.01 Dezvoltarea sistemului de locuinţe, pct. A – Lucrări în continuare.


În concluzie, propunem suplimentarea plăţii de la bugetul local, cu suma de 1389,93 mii lei, necesară finalizării lucrărilor de intervenţie la cele opt obiective de investiţii.

